Kassel 19. marca 2018 (TASR/HSP/Foto:TASR-DPA-Swen Pförtner)
Najmenej 15 ľudí utrpelo v pondelok zranenia pri zrážke električky s nákladným vozidlom v stredonemeckom meste Kassel. Informovala o tom agentúra DPA.
Medzi zranenými bol vodič nákladného auta, ktorý v ňom uviazol s vážnymi, ale nie životu ohrozujúcimi zraneniami, uviedla polícia. Muža museli z auta vyslobodiť privolaní hasiči.
Nákladné vozidlo prepravovalo motorový olej v 1000-litrových plastových nádržiach. Jedna z nich sa počas nehody poškodila a olej sa z nej vylial.
Polícia príčinu nehody vyšetruje.
Príspevok V Nemecku dopravná nehoda električky s nákladným autom si vyžiadala 15 zranených zobrazený najskôr Hlavné správy.